== Historie ==
Hizb ut-Tahrir blev grundlagt i [[Jerusalem]] i [[1953]] af [[Taqiuddin al-Din al-Nabhani]] ([[1909]] – [[1977]]), som var en palæstinensisk [[Sharia|sharia-dommer]] (''[[qadi]]''). Taqiuddin var født ind i en familie af stærkt troende muslimer i en lille landsby Izjim i nærheden af [[Haifa]] i [[Mandatområdet i Palæstina|det britiske mandatområde i Palæstina]], det nuværende [[Israel]]. Han studerede på [[al-Azhar Universitet]] i [[Egypten]]. Efter studierne vendte han tilbage til Palæstina for at fungere som islamisk dommer i forskellige byer i britisk Palæstina og i [[Libanon]]. Efter oprettelsen af staten Israel og nederlaget i [[Israels uafhængighedskrig|den arbisk israelske krig i 1948]] flygtede Taqiuddin for en kort overgang til [[Syrien]], men vendte snart tilbage til [[Jerusalem]] – der nu var under [[jordan]]sk kontrol. Efter nogle år fortsatte han til Jordans hovedstad [[Amman]]. Taqiuddin anså Israels sejre, tabet af Palæstina og et generelt forfald af Islam som resultatet af, at muslimerne var blevet for verdslige og vestlige. Taqiuddins løsning var mere islam, udrensning af vestlig indflydelse og en oprettelse af et islamisk kalifat. I [[1950]] publicerede han bogen: ''"Arabernes budskab"'' – hvori han redegjorde for sin vision om et kalifat i først de arabiske lande og dernæst resten af verden. Til dette formål etablerede han Hizb ut-Tahrir. Medgrundlægger var [[Khaled Hassan]], som også var med til at grundlægge [[Palestine Liberation Organization|PLO]], og sheik [[Assad Tamimi]] fra bevægelsen [[Islamisk Jihad]].
Filosofi Religion Politiske_bevægelser Organisationer